SARL-NUUS SONDAG 9 NOVEMBER 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za; klik op ARMI en volg die 
skakels soos aangedui. Vir oudio via Echolink koppel met ZSOJPL-R. 


Hierdie, en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), op 145,725 MHz vanuit Pretoria 
met herleidings op 28,325, 14,235, 10,130, 7,066 en 3,695 MHz ESB, asook op 
51,400, 438,825 en 1 297 MHz FM in die Pretoria-gebied. (Ander nuuslesers 
verander soos toepaslik). 


In die nuus vandag; 

KANTOORADMINISTRATEUR VERLAAT DIE SARL 

HET U AL U LISENSIE BETAAL? 

SA AFVAARDIGING NA TARU-KONFERENSIE KOM IN KROASIË AAN 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


KANTOORADMINISTRATEUR VERLAAT DIE SARL 


Die Raad van die SARL het die bedanking van die kantooradministrateur, Vee 
Antal, aanvaar. Haar laaste werksdag sal 30 Januarie 2009 wees. Die SARL kyk 
na verskeie opsies in die soeke na n vervanging. Geskikte kandidate wat in sowel 
Engels as Afrikaans vaardig is, en ten volle rekenaargeletterd is, word uitgenooi 
om 'n gedetailleerde CV deur middel van `n @-pos aan die sekretaris@sarl.org.za 
voor 21 November 2008 te stuur. Die instuur van n CV sal nie noodwendig 
beteken dat n onderhoud gehou sal word nie. 


HET U AL U LISENSIE BETAAL? 


Gaan asseblief na of u amateurradiolisensie vir vanjaar betaal is. Aan die begin 
van die jaar is fakture vir radiolisensies laat versend en sommige radioamateurs 
het nie die hernuwingskennisgewings ontvang nie. OKOSA het n lys van onbe- 
taalde lisensies op hul webwerf by www.icasa.org.za geplaas. Klik op “Freguency 
Spectrum advertisment” en op die volgende bladsy is daar n sigblad met beson- 
derhede oor onbetaalde lisensies. 


As u naam op die lys voorkom maar en u het wel betaal, kontak Me Stella 
Mahlawe by 011 566 3883 of stuur n e@-pos aan smahlawe@icasa.org.za, of n 
faks aan 011 566 3884; of aan Opsigter Insamelings: Lindsay Le Roux op 011 
566 3895 of e-pos aan lleroux@icasa.org.za of faks aan 011 566 3896 met u 


betalingsbesonderhede. Die sperdatum hiervoor is 28 November waarna alle 
onbetaalde lisensies gekanselleer sal word. 


Indien u van die RA-eksamens in hierdie jaar geskryf het, en u naam verskyn 
op die lys, moet u geen aksie neem nie. Die SARL en OKOSA het die probleem 
geidentifiseer en neem die nodige aksie om dit op te los. 


SUID-AFRIKAANSE AFVAARDIGING NA DIE IARU-KONFERENSIE 
KOM IN KROASIË AAN 


Die SARL-afvaardiging na die IARU Streek1-konferensie het gister in Kroasië 
aangekom. Die konferensie begin vandag. Rassie Erasmus, ZS1YTT, en Dennis 
Green, SABS, sal baie besig gehou word, aangesien daar tot vier verskillende 
sessies gelyktydig op sekere dae sal plaasvind. Dit sou ideaal gewees het indien 
vier afgevaardigdes gestuur kon word, maar fondse het dit nie toegelaat nie. 


Die afvaardiging sal voorleggings maak by die finale gesamentlike byeenkoms om 
die IARU Streek 1 uit te nooi om die volgende byeenkoms in 2011 in Suid-Afrika 
te hou. Om die voorlegging te sien, besoek www.sarl.org.za, kies “publications” 
en gaan na ARMI. 


Die SARL-afvaardiging sal ook die Namibiese Radioliga by die konferensie ver- 
teenwoordig. 


n SARL President se net sal op Sondag 30 November 2008 om 19:30 gehou 
word, waartydens die afgevaardigdes oor die konferensie verslag sal doen. Die 
tegniese probleme wat die vorige President se net gepla het, is opgelos. 


NUWE LEDE 


Ons verwelkom die volgende nuwe lede en wens hulle n lang en vrugbare verbind- 
ing met die SARLm toe en dat hulle die stokperdjie terdee sal geniet: 


ZR3SVD, Sian van Deventer; ZS1JVE, Jacob Venter; ZUADEF, Brendon 
Muller; ZS1ANF, Oleg SAKHAROV: DL2MHB, M. Schwenkert; ZR6EXT, 
A.T. Exton; ZSOAWA, Antieke Draadloosvereniging van Suid-Afrika: ZSL435, J. 
Topham; ZUGRJ, R. Jansen van Rensburg; ZR6VKW, W. Goodchild; ZR6GES, 
S.E. Gaoli; ZR6LMK, L. Keana; ZR6LLE, L Letaba; ZR6SLP, S. Lesenjane; 
ZROHAG, J. Mbelengwa: ZRGABT, J. Pretorius ZUG6JJ, J. Moholokane; 
ZU6ZO, S.Zondi; ZU6TSO, H.P.Tsotetsi: ZU6GJKM, J.K.M. Molefe ZUGKPP, 
K.P. Mokoena; ZUGMBE, P. Mbelle; ZUGPBK, B. Kheswa. 


RTA OP DIE WEB 


n Aantal van die “Radio-Tegnologie-in-Aksie -aanbiedings is nou op die web 
beskikbaar. Besoek www.sarl.org.za, klik op activiies? en dan RTA. 


KLUBNUUS 


By die AJV van die AWA, wat op die plaas van Willem, ZS41, by Harrismith 
op 8 Oktober gehou is, is die volgende komitee vir 2009 verkies: 


President Rad, ZS6GRAD; Skakeling/sekretaris Andy, ZS6ADY; Tegniese ad- 
viseur Don, ZSSDR. 


Ons wens die komitee geluk met hul herverkiesing tot hierdie poste. 


Die Hoër Tegnologiese Skool John Vorster se Radio-amateurklub, ZS6JVT, het 
die afgelope naweek hulle AJV gehou. Die volgende lede is tot `n nuwe komitee 
vir 2009 verkies: 


Voorsitter Tiaan van Eeden, ZS6TVE; O/ Voorsitter Stephen Frost, ZR6SJO; 
Sekretaris /Penningmeester Philip Cronje, ZR6JPC; Sosiaal Jacgues Brosens, 
ZUGIB. 


Johann du Plessis, ZS6PSS, is deur Magalies Radioamateurklub as voog aan 
ZSG6JVT toegewys om die jong lede van die klub leiding te gee waar nodig. 


Die uitgaande komitee word bedank.vir hulle bydrae die afgelope jaar en die 
nuwe komitee word ook voorspoed toegewens met, baie nuwe idees en beplanning 
wat vir 2009 voorlê. Na die AJV is daar lekker gebraai saam met van die leerders 
se ouers en heerlik gekuier tot laatmiddag. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die alge- 
meen stil wees tot 23 November. Die voorspelde effektiewe sonvlektelling sal 
gedurende die komende week minder as 5 wees. 


20 m is die beste keuse vir DX, met moontlike 15- en 20 m-openinge vanaf on- 
derskeidelik 12:00 en 15:00 SAT na Indië. Kontakte met Nieu-Zeeland gaan baie 
uitdagend wees. Om (8:00 is daar moontlike flou 20 m openinge na Australië. 
Kontakte met Peru is om 08:00 vir 'n kort rukkie op 20 m moontlik. Brasilië 
kan waarskynlik op 15 m vanaf 12:00 gewerk kan word en op 20 m vanaf 18:00. 


Vanaf ongeveer 16:00 is daar moontlike swak 15-en 20 m-openinge na Europa. 
Kontakte met die VSA se ooskus is op 15 m om 18:00 moontlik. 


10 MHz lyk laatmiddag en na sononder bruikbaar vir Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroeg oggend en laatmiddag goeie resultate oor die korter afstande, 
byvoorbeeld tussen 7S5 en ZS6, te lewer. 30 m sal gedurende die middel van 
die dag goeie resultate tussen ZS6 en 7S1 lewer. 


Saans is 80 m die beste keuse. Met die somer hier, kan donderstorms en statiese 
ateuringstoestande uitdagend wees. 


Onthou dat hierdie net 'n voorspelling is en dat HF u altyd kan verras. Skakel u 
stel aan, luister en roep ook CO om seker te maak dat u deel van die opwinding 
is. 


Besoek gerus www.spaceweather.co.za vir meer inligting. 


DAGBOEK VAN GEBEURE 


15-16 November - 2de been van SARL-HF-velddagkompetisie; 21 November 
Laaste dag vir indiening van aansoeke om SARL se pos as kantooradministra- 
teur; 28 November Laaste dag vir betaling van agterstallige lisensies vir 2008; 
29 November - Kursus oor die gebruik van PICs; 30 November - Nominasies vir 
raadslede moet in wees; 30 November - Databasis van herhalers moet op datum 
wees; 31 Januarie 2009 - Mosies en agenda-items moet in wees. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (82, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6GBWN, saamgestel is. 


'n Voorspoedige week word aan almal toegewens, 73. 


/EX 


